મુહમ્મદ બશીરે દુબઇ આંતરરાષ્ટ્રીય એરપોર્ટની એક ડયુટી ફ્રી મિલેનિયમ દુકાનમાંથી 0845 નંબરની એક ટિકિટ ખરીદી હતી. આ ટિકિટને 10 લાખ ડોલરનું ઇનામ લાગ્યું હતું. મુહમ્મદ બશીર પોતાના પરિવાર સાથે ઈદના દિવસે વેકેશન મનાવવા થિરુવનંતપુરમ જઇ રહ્યા હતા ત્યારે તેમણે આ ટિકિટ ખરીદી હતી. દુબઇમાં એક કાર ડીલરને ત્યાં વહીવટી વિભાગમાં નોકરી કરતાં મુહમ્મદ બશીરની ટેવ છે કે જ્યારે પણ પોતાના વતન જાય છે ત્યારે એક ટિકિટ જરૂર ખરીદે છે.